Luukse verblyf & haaihok-duik in Gansbaai, Suid-Afrika | Grootbos
Verbluffend en opvoedkundig
Dié opwindende ontmoeting met een van die natuur se mees gevreesde roofdiere sal jou vir jare bybly. Besoek ons onderwater-wêreld saam met 'n toermaatskappy wat hom daarop roem dat ervarings op 'n verantwoordelike manier onderneem word – terwyl die diere en die omgewing beskerm word.
Gansbaai in die Wes-Kaap van Suid-Afrika bied die beste haaihok-duikgeleenthede in die wêreld: 'n mens kan die asemrowende roofdiere van naby beskou terwyl hulle op soek is na vis, pikkewyne en robbe. Kyk dié jagters in die oë, voel jou adrenalien pomp en maak herinneringe vir 'n leeftyd.
Geen duikervaring is nodig nie en jy sal nooit meer as 'n meter onder die water wees nie, heeltemal beskerm in die metaalhok. Ons werk in vennootskap met Marine Dynamics wat die toer op ons luukse boot met die hulp van 'n toegewyde marine-bioloog bestuur. Jy kan die haaie ook van 'n dek op die boot, pleks vanuit die hok, besigtig.
Ons verskaf 'n skoon, droë duikpak en alle ander toerusting.
Dis geskik vir jonk en oud.
Die spesiaal ontwerpte hok is besonder veilig en sterk.
Jy leer meer oor die manjifieke diere by ingeligte kenners
Jy sal dalk ook walvisse, dolfyne, robbe, pikkewyne en ander voëls sien.
Van ons kundige gids
"Ervaar die Wit-Dood-Haai-Hoofstad van die wêreld, daar is geen beter plek om van aangesig tot aangesig te kom met hierdie apex roofdier."